كـــــــــــــون تــــــشـــــــوفـــــــ – للدكتورة – منى يوسف صليوة نشرت بواسطة: نضال ابوغربية في الشعر الفصيح, شعر فصيح 03/02/2016 التعليقات على كـــــــــــــون تــــــشـــــــوفـــــــ – للدكتورة – منى يوسف صليوة مغلقة 86 زيارة Spread the loveكـــــــــــــون تــــــشـــــــوفـــــــ – للدكتورة – منى يوسف صليوة جبت كلشي وعفت كلشي ومدري شلون اجيت امشي اجيتك ردت اكَلكَ شوف ردنا نعوف كلشي وماكَدرنا نعوف وكون تشوف حالي شكد الك ملهوف جبت كلشي اليسولف بيك خيالي وصحوتي وطيوف جبت دكَات كَلبي الكَطعن كَلبي بجفاك سيوف جبت صفنات روحي السودنت روحي مثل جن بمسيرة وعلى اليتيم يحوف وكون تشوف بشفافي الحزن ماخله بسمة تعيش كلمن كَمت ابوسه بخده اطبع اووف وكون تشوف دموع الجدم مايدري وين يروح والخطوات عمية وتايهه بلاشوف كون تشوف خلصت الوجوه وشفت كل الناس كلها وجوه غربة ولاوجه معروف وين الكَاكَ يالموصوف اليه وانا الك موصوف يالفركَاكَ غربة وكلشي مامألوف انا بلياك مدري شبيه مابيه زلف وبلايه ترجيه درب مابيه كل جيه نهر فاض وتبع ميه ورجع بس مالكَاله جروف كون تشوف روحي شخله بيها الخوف مطلوبة نذر وتخاف ماتوصل حضرتك من بعيد تطوف وكون تشوف روحي شخله بيها الخوف مثل دمع العروس الجايه على اجناب ويصبر عليها اوجابها الزافوف وشوف شخله بيه الخوف مثل حلة مدارس روحي احسها اطفال حلت وتركتني وباقي بس صفوف وياوحشة صفوفي ومن يجيني الليل ويالون الوجه بعدك الضل مخطوف كون الكَاكَ واشكيلك على جروحي الكَيت الغشمة بيها تروف وكون الكَاكَ وابجيلك وسوي خدودي صبورة ودمعتي حروف وكون الكَاك واشكيلك بكتاب السنين انحذفكلشي الجان بس اسمك لكَيته الباقي مامحذوف كون تشوف عيوني مضيف تصير وكت النوم وهلبت بالحلم لنك تجيني ضيوف Tweetتعليقات الفيس بوك التعليقات كون'تشوف'منى'يوسف 2016-02-03 نضال ابوغربية tweet